Este divendres se celebra la festa de cloenda del programa d'Esport en Edat Escolar
30 de maig 2018

![](/es-va/Actualidad/PublishingImages/Octubre 2015/00_0 web_cuerpo_cartelvalenciano.jpg)  
  
​

Divendres que ve, 1 de juny, tindrà lloc la festa de cloenda d'Esport en Edat Escolar del curs 2017-2018. L'esdeveniment se celebrarà en el poliesportiu municipal (internuclis), i tindrà com a lema “No a la Violència en l'Esport”, un lema que no és casual, ja que esta celebració està, a més, lligada al programa de Prevenció de la Violència en l'Esport. L'activitat de la festa serà una gimcana esportiva en la qual participaran tots els esports i clubs del programa d'Esport en Edat Escolar.

  

L'acte serà en la pista d'atletisme i començarà a les 17.30 h, moment en el qual, els xiquets i xiquetes participants arreplegaran unes targetes amb les quals podran participar en la gimcana. A les 18.00 h començarà l'activitat, i els participants hauran de realitzar les diferents proves, relacionades amb els esports del programa. Per cada prova superada, es premiarà els xiquets i xiquetes amb una frase, la qual hauran de col·locar en la targeta que se'ls ha lliurat, i una vegada completada la targeta, obtindran un obsequi. Estes frases tindran relació amb la prevenció de la violència en l'esport escolar.

  

A part de la gimcana, també es realitzaran exhibicions esportives per part d'alguns clubs, com gimnàstica, lluita o atletisme. S'espera una assistència d'aproximadament 1.200 xiquets i xiquetes participants, a més dels pares que vulguen acudir a l'esdeveniment. Cal destacar que, a més de tancar el curs, este acte està destinat a transmetre els valors de la “no violència” en l'esport, i promoure un àmbit esportiu saludable i respectuós.

​

![](/media/tardtvfm/11-web_cuerpo_tarjeta.jpg) 

*   [](http://www.facebook.com/sharer.php?u=https://aytosagunto.es/va/actualitat/este-divendres-se-celebra-la-festa-de-cloenda-del-programa-d-esport-en-edat-escolar/ "Facebook")
*   [](http://twitter.com/share?url=https://aytosagunto.es/va/actualitat/este-divendres-se-celebra-la-festa-de-cloenda-del-programa-d-esport-en-edat-escolar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-divendres-se-celebra-la-festa-de-cloenda-del-programa-d-esport-en-edat-escolar/ "Linked In")
*   [](mailto:?body=https://aytosagunto.es/va/actualitat/este-divendres-se-celebra-la-festa-de-cloenda-del-programa-d-esport-en-edat-escolar/)